শাহনেওয়াজ জিল্লু, কক্সবাজার : নির্বাচিত হলে কক্সবাজারকে সর্বাধুনিক ও পরিচ্ছন্ন শহর হিসেবে বিশ্বের বুকে উপস্থাপন করতে চান নাগরিক কমিটি মনোনিত ও জামায়াত সমর্থিত মেয়র প্রার্থী সরওয়ার কামাল। ১২ জুলাই বৃহস্পতিবার বিকেলে কক্সবাজার পৌর এলাকার ২নং ওয়ার্ডের ফিশারি ঘাট এলাকায় প্রচারণার অংশ হিসেবে এক পথসভায় তিনি এসব কথা বলেন। এসময় স্থানীয় এলাকাবাসী ও আপামর জনসাধারণ মুহুর্মুহু করতালির মাধ্যমে প্রার্থীর পক্ষে স্লোগান দিতে দেখা গেছে। প্রার্থীর বরাদ্দকৃত ‘নারিকেল গাছ’ প্রতীকের সমর্থনে লিফলেট বিলির দৃশ্যটিও এড়িয়ে যাওয়ার মতো নয়।